# אלישע בן אבויה

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אלישע בן אבויה היה אחד מהתנאים ש"שנה ופירש". הוא חי אחרי חורבן בית שני, ובשלב מאוחר יותר של חייו, הוא הפך לאפיקורס וכפר בתורה כולה. בשל כך, מאמריו בתלמוד מובאים תחת השם "אחר".

## [עריכה] תקופת "אלישע בן אבויה"

אלישע בן אבויה היה תנא, ואמרות רבות שלו מפוזרות ברחבי התלמוד, במסכת אבות ובאבות דרבי נתן. כך, אחד מהם אומר "הלומד תורה ילד למה הוא דומה? לדיו כתובה על נייר חדש (שהכיתוב בולט ובהיר יותר). הלומד תורה זקן, למה הוא דומה? לדיו כתובה על נייר מחוק (שבשל המחיקות הרבות, הכתב פחות קריא)".

## [עריכה] יציאתו לתרבות רעה

בשלב מסוים של חייו, התפקר אלישע, ומאז ואילך הוא נקרא "אחר".

מדוע יצא לתרבות רעה? מספר סיבות מובאות לכך:

- בתלמוד מובא שהוא היה מאלו ש"נכנס לפרדס", כלומר התעסק בחכמות מיסטיות נשגבות, ובשל כך "נפגע" ו"קיצץ בנטיעות".

- לפי התלמוד הירושלמי הסיבה להפיכתו לכופר הייתה שראה אב אומר לבנו לטפס על עץ לצורך מצוות שילוח הקן. הבן קיים את דברי אביו, נפל מן העץ ומת.

מכיוון שעל שתי מצוות אלו (מצוות שילוח הקן ומצוות כיבוד אב) נאמר בפרוש בתורה ששכרן אריכות ימים הגיב אלישע למראה עיניו בכפירה.

- חוקרים מסוימים טוענים כי כשלונו של מרד בר כוכבא ותוצאותיו הקסטסרופליות, ערערו את אמונתו של אלישע.

סיפורים שונים הובאו בתלמוד בקשר לכפירתו. בתלמוד הירושלמי מסופר כי אלישע לא רק שכפר באלוהים אלא גם שיתף פעולה עם הרומאים וביקש להתגרות באופן מוצהר ביהודים כשרכב על סוסו בשבת בשכונתם, למרות זאת, צעד לצידו תלמידו רבי מאיר, עד שאמר לו אלישע: עד כאן מותר לך ללכת עמדי, מכאן ואילך תחום שבת. כשהשתומם רבי מאיר על חכמתו המופלגה של רבו, והפציר בו לשוב בתשובה - השיב לו אלישע כי שמע מאחורי הפרגוד שלכולם פתוחה דלת התשובה, "חוץ מאחר".

התבטאות נוספת בקשר לרבי מאיר, תלמידו המובהק, אמרה "רבי מאיר רימון מצא. תוכו אכל (את הידע האגדי של אלישע בתורה), וקליפתו זרק (את הכפירה שלו).

## [עריכה] לקריאה נוספת

- כעלה נידף - מילטון סטיינברג, סיפור חצי היסטורי על תולדותיו של "אחר".

## [עריכה] קישורים חיצוניים

- קווים לדמותו של אלישע בן אבויה, באתר "דעת"

תנאים

דור אחרון של תקופת הזוגות: הלל הזקן , שמאי הזקן , מנחם , עקביא בן מהללאל דור ראשון: רבן גמליאל הזקן , רבן שמעון בן גמליאל הזקן , רבי ישמעאל בן אלישע כהן גדול , רבן יוחנן בן זכאי , יונתן בן עוזיאל , בבא בן בוטא , רבי חנינא בן דוסא, רבי חנינא סגן הכהנים דור שני: רבן גמליאל דיבנה , רבי יהושע בן חנניה , רבי אליעזר בן הורקנוס , רבי אלעזר בן ערך , רבי נחוניה בן הקנה , נחום איש גמזו , רבי חנינא בן עקביא

דור שלישי: רבי עקיבא , רבי טרפון , רבי יהודה בן בבא , רבי ישמעאל , רבי אלעזר בן עזריה , רבי יוסי הגלילי , רבי חנינא בן תרדיון , רבי יוחנן בן ברוקה , בן זומא , בן עזאי , אונקלוס , רבי חנינא בן אנטיגנוס , חנניה בן חכינאי , אלישע בן אבויה

דור רביעי: רבן שמעון בן גמליאל, רבי יהודה, רבי יוסי, רבי מאיר (ואשתו ברוריה), רבי שמעון בר יוחאי , רבי אלעזר בן שמוע

דור חמישי: רבי יהודה הנשיא , רבי יוסי ברבי יהודה , רבי ישמעאל ברבי יוסי , רבי אלעזר בן רבי שמעון , רבי נתן , רבי שמעון בן אלעזר

מקור: http://he.wikipedia.org../../../%D7%90/%D7%9C/%D7%99/%D7%90%D7%9C%D7%99%D7%A9%D7%A2_%D7%91%D7%9F_%D7%90%D7%91%D7%95%D7%99%D7%94.html

קטגוריה: אישים בתלמוד

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Français